Амма ХъахIабросдерил гIадамаз гIахьаллъи гьабуна I9I4 соналда букIараб тIоцебесеб дунялалъул рагъда. ГIурус пачаяс армиялда хъулухъ гьабулезе цIикIкIараб гIарац кьолеб бугиланги рагIун, гьенире Россия цIунун рагъизе ун руго ГIабдулвахIид, ХIанза, ИсхIакъ абулел гIадамал, гьезда цадахъго поэт МахIмудги. Армиялда хъулухъ гьабулел соназда хъварал ругин абулеб бугелъулха МахIмудица «Почтовой кагътиде керенги чучун», «Марям» гIадал гIатIидго магIарулазда гьоркьор машгьурал асарал. ХъахIабросдерица бицуна пачаясул армиялда хъулухъ гьабунилан къавулъ батIияб хис-бас ккечIин гьезул абун.